ŠV. MIŠIOS

GARBINGOJO DIEVO TARNO

ALVARO DEL PORTILJO,

VYSKUPO IR OPUS DEI PRELATO,

BEATIFIKACIJOS PROGA

VALDEBEBAS, MADRIDAS

2014 M. RUGSĖJO 27 IR 28 D.

2014 M. RUGSĖJO 27 D. –

BEATIFIKACIJOS ŠV. MIŠIOS, KURIAS AUKOS

POPIEŽIAUS PRANCIŠKAUS ATSTOVAS

JO EMINENCIJA KARDINOLAS ANGELO AMATO,

ŠVENTŲJŲ BYLŲ KONGREGACIJOS PREFEKTAS

2014 M. RUGSĖJO 28 D. –

PADĖKOS ŠV. MIŠIOS

Pradžia

Įžangos giedojimas (Visi stovi)            Ps 34[33]:2-4.6.9 (R: Lk 12:42)

P. Štai ištikimas ir sumanus tarnas, kurį šeimininkas paskirs vadovauti šeimynai. Aleliuja.

1. Visuomet Viešpatį garbinsiu, jo šlovė nuolat bus mano lūpose. P.

2. Aš didžiuojuosi Viešpačiu, - romieji girdės tai ir džiaugsis. P.

3. Skelbkite su manimi Viešpaties didybę, aukštinkime jo vardą drauge! P.

4. Pažvelkite į Jį ir pralinksmėkite, - niekada jums nereikės kęsti gėdos. P.

5. Išbandykite ir patirkite patys, koks geras yra Viešpats. Laimingas žmogus, kuris randa pas Jį užuovėją! R.

Pasisveikinimas

Popiežiaus atstovas: Vardan Dievo Tėvo, ir Sūnaus, ir Šventosios Dvasios.

Visi (persižegnoja kartu su Popiežiaus atstovu): Amen.

Pd: Ramybė jums.

Visi: Ir tau, Ganytojau.

Gailesčio aktas

Popiežiaus atstovas:

Broliai seserys, ruošdamiesi švęsti išganymo paslaptis,

prisipažinkime nusikaltę ir melskime Dievą atleidimo.

Po trumpos tylos visi kartu kalba:

PRISIPAŽĮSTU visagaliam Dievui ir jums, broliai ir seserys, kad labai nusidėjau mintimis, žodžiais, darbais ir apsileidimais.

(mušdamiesi į krūtinę) Esu kaltas, esu kaltas, esu labai kaltas. Todėl prašau Švenčiausiąją Mergelę Mariją, visus angelus ir šventuosius, ir jus, broliai seserys, melsti už mane Viešpatį Dievą.

Popiežiaus atstovas meldžia atleidimo:

Tepasigaili mūsų visagalis Dievas ir, atleidęs kaltes, tenuveda mus į amžinąjį gyvenimą.

Visi: Amen.

Maldavimai

Viešpatie, pasigailėk!

Kristau, pasigailėk!

Viešpatie, pasigailėk!

Beatifikacijos apeigos

Opus Dei prelatas, kartu su postulatoriumi, prisiartinę prie Popiežiaus atstovo, prašo garbingąjį Dievo tarną Alvarą del Portilją skelbti palaimintuoju.

Prelatas:

Eminencija, Opus Dei prelatas nuolankiai prašo Šventojo Tėvo Pranciškaus įtraukti garbingąjį Dievo tarną vyskupą Alvarą del Portilją į palaimintųjų būrį.

Postulatorius skaito trumpą Dievo tarno, Alvaro del Portiljo, biografiją. Po to Popiežiaus atstovas lotynų kalba skaito apaštališkąjį laišką. Visi stovi, išskyrus Popiežiaus atstovą, kuris sėdi.

Beatifikacijos formulė

Įgyvendindami mūsų brolio, generalinio Romos vyskupijos vikaro, kardinolo Agostino Vallini, Ksavero Ečevarijos, Cilibijos vyskupo, asmeninės Šventojo Kryžiaus ir Opus Dei prelatūros, prelato, daugelio brolių vyskupų ir tikinčiųjų troškimą, išklausę Šventųjų bylų kongregacijos nuomonę, su apaštaline valdžia paskelbiame, kad garbingasis Dievo tarnas vyskupas Alvaras del Portiljas Diez de Soljano, asmeninės Šventojo Kryžiaus ir Opus Dei prelatūros prelatas, ganytojas pagal Kristaus širdį ir uolus Bažnyčios tarnas, nuo šios valandos bus vadinamas palaimintuoju; jo šventė bus minima pagal teisę nustatytose vietose ir būdais, kiekvienų metų gegužės 12-ąją dieną.

Vardan Dievo – Tėvo, ir Sūnaus, ir Šventosios Dvasios.

Choras ir visi gieda: Amen.

Perskaičius beatifikacijos formulę ir nudengiant palaimintojo Alvaro atvaizdą, visi gieda šlovinimo giesmę. Procesijoje atnešamos palaimintojo Alvaro relikvijos. Jos padedamos šalia altoriaus, kartu su žvakėmis ir gėlėmis. Popiežiaus atstovas relikvijas pasmilko.

Visi:

Kristus laimi, Kristus valdo, Kristus viešpatauja.

***

Christus vincit, Christus regnat, Christus imperat.

Opus Dei prelatas, lydimas Postulatoriaus, skaito padėkos formulę:

Eminencija, Opus Dei prelatas iš visos širdies dėkoja Šventajam Tėvui Pranciškui už tai, kad šiandien paskelbė garbingąjį Dievo tarną vyskupą Alvarą del Portilją palaimintuoju.

Opus Dei prelatas ir postulatorius pasveikina Popiežiaus atstovą ramybės ženklu; Popiežiaus atstovas įteikia jiems apaštališkąjį laišką.

Po Gloria giesmės, paskelbimo palaimintuoju ceremonija pasibaigia.

Visi: Garbė Dievui aukštybėse, o žemėje ramybė geros valios žmonėms! Šloviname tave, aukštiname tave, lenkiamės tau, garbiname tave; gėrimės tavo didžia garbe, Viešpatie Dieve, dangaus Valdove, visagali Dieve Tėve! Viešpatie, vienatini Sūnau, Jėzau Kristau, Viešpatie Dieve, Dievo Avinėli, Tėvo Sūnau! Tu naikini pasaulio nuodėmes – pasigailėk mūsų! Tu naikini pasaulio nuodėmes priimk mūsų maldavimus! Tu sėdi Dievo Tėvo dešinėje pasigailėk mūsų! Tu vienas Šventas, tu – vienatinis Viešpats, tu pats didingiausias, Jėzau Kristau, su Šventąja Dvasia Dievo Tėvo garbei. Amen.

Pradžios malda

27 d.

Popiežiaus atstovas: Melskimės. –

Gailestingasis Tėve, kuris įkvėpei palaimintajam vyskupui Alvarui tiesos ir meilės dvasią, padėk ir mums, sekantiems jo pavyzdžiu, nuolankiai atsiduoti išganingajai Bažnyčios misijai. – Prašome per mūsų Viešpatį Jėzų Kristų, tavo Sūnų, kuris, būdamas Dievas, su tavimi ir Šventąja Dvasia gyvena ir viešpatauja per amžius.

Visi: Amen.

28 d.

Vyskupas: Melskimės. –

Dieve, dosnusis mūsų Tėve, iš tavęs kyla visa, ką turime ir kas esame. Išmokyk mus branginti tavo geradarybes ir mylėti tave visa širdimi, visomis jėgomis. – Prašome per mūsų Viešpatį Jėzų Kristų, tavo Sūnų, kuris, būdamas Dievas, su tavimi ir Šventąja Dvasia gyvena ir viešpatauja per amžius.

Visi: Amen.

Žodžio Liturgija

Visi sėdėdami klausosi

27 d.

Pirmasis skaitinys           Ez 34, 11-16

Kaip ganytojas susirūpina nuklydusiais nuo bandos gyvuliais, taip ir aš pasirūpinsiu savo avimis

Iš pranašo Ezechielio knygos.

Viešpats kalba: „Aš pats susiieškosiu savąsias avis ir pats jomis rūpinsiuos. Kaip ganytojas susirūpina nuklydusiais nuo bandos gyvuliais, taip ir aš pasirūpinsiu savo avimis ir sugrąžinsiu iš visų vietų, kur buvo pasklidusios tamsią, apsiniaukusią dieną.

Aš jas išvesiu iš tautų tarpo, surinksiu iš visokių kraštų ir atgabensiu į jųjų šalį. Nuvesiu jas į Izraelio kalnų ganyklas, į klonius, į visas tos šalies sustojamas vietas. Geron ganyklon aš jas nuvesiu, Izraelio kalnyne bus jų ganymosi vietos. Ten jos ganysis vešlioje žolėje; geros ganiavos jos ras Izraelio kalnyne. Aš vesiu į ganiavą savąsias avis, aš duosiu joms pailsėti – Viešpaties Dievo žodis.

Paklydusias aš susiieškosiu, atsiskyrusias susigrąžinsiu, sužeistas perrišiu, nusilpusias šersiu, riebias ir sveikas prižiūrėsiu. Aš būsiu jų ganytojas ir saugosiu jas kaip reikiant”.

Skaitovas: Tai Dievo žodis.

Visi: Dėkojame Dievui.

Atliepiamoji psalmė           Ps 23[22]:1-3.5.6 (R. v.1)

P. Mane Viešpats gano: man nieko nestinga.

1. Mane Viešpats gano: man nieko nestinga. Jis mane veda, kur vešlios ganyklos žaliuoja, leidžia man atilsėti paversmy; manąją sielą gaivina. Veda mane teisingais takais savo garbei. – P.

2. Nė keliaudamas slėniu tamsiausiu, aš nebijosiu, nes tu drauge būsi. Tavo lazda, vėzdas galingas, drąsą man duoda. – P.

3. Tavoji malonė ir meilė palydi kiekvieną mano gyvenimo dieną. Aš Viešpaties būste gyvensiu per amžius ilgiausius. – P.

Antrasis skaitinys           Kol 1, 24-29

Aš tapau Bažnyčios tarnas Dievo man duotu paskyrimu

Iš šventojo apostolo Pauliaus Kolosiečiams.

Broliai! Dabar aš džiaugiuosi savo kentėjimais už jus ir savo kūne papildau, ko dar trūksta Kristaus vargams dėl jo Kūno, kuris yra Bažnyčia. Aš tapau Bažnyčios tarnas Dievo man duotu paskyrimu, kad jums pilnai atskleisčiau Dievo žodį, tą paslaptį, kuri buvo paslėpta amžiams ir kartoms, o dabar apreikšta Dievo šventiesiems. Jiems Dievas panorėjo paskelbti, kokie dideli šios paslapties garbės turtai skirti pagonims, būtent Kristus jumyse – garbės viltis. Mes jį skelbiame, įspėdami kiekvieną žmogų ir pamokydami kiekvieną žmogų visokeriopa išmintimi, kad kiekvieną žmogų padarytume tobulą Kristuje. To dėlei aš ir vargstu, grumdamasis jo suteikta jėga, kuri galingai veikia manyje.

Skaitovas: Tai Dievo žodis.

Visi: Dėkojame Dievui.

Posmelis prieš evangeliją           Jn 10, 14

Visi atsistoja

Visi: Aleliuja, Aleliuja, Aleliuja.

Aš – gerasis ganytojas,- sako Viešpats.- Aš pažįstu savąsias avis, ir manosios pažįsta mane.

Visi: Aleliuja, Aleliuja, Aleliuja.

Evangelija           Jn 10, 11-16

Diakonas: Viešpats su jumis.

Visi: Ir su tavimi.

Diakonas: Pasiklausykite šventosios Evangelijos pagal Joną.

Visi: Garbė tau, Viešpatie!

Geras ganytojas už avis guldo gyvybę

Jėzus kalbėjo: „Aš – gerasis ganytojas. Geras ganytojas už avis guldo gyvybę. Samdinys, ne ganytojas, kuriam avys ne savos, pamatęs sėlinantį vilką, palieka avis ir pabėga, o vilkas puola jas ir išvaiko. Samdinys pabėga, nes jis samdinys, jam avys nerūpi.

Aš – gerasis ganytojas: aš pažįstu savąsias, ir manosios pažįsta mane, kaip mane pažįsta Tėvas ir aš pažįstu Tėvą. Už avis aš guldau savo gyvybę.

Ir kitų avių dar turiu, kurios ne iš šios avidės; ir jas man reikia atvesti; jos klausys mano balso, ir bus viena kaimenė, vienas ganytojas“.

Diakonas: Girdėjote Viešpaties žodį.

Visi: Šlovė tau, Kristau!

28 d.

Pirmasis skaitinys           Sir 50, 22-24

Dievas visur daro nuostabius darbus

Iš Siracido knygos.

Garbinkite visų Dievą, kuris daro nuostabius darbus žemėje, taurina mus nuo pat motinos įsčių. Ir elgiasi su mumis gailestingai.

Tesuteikia jis mums širdies linksmumo ir tebūna ramybė mūsų dienomis Izraelyje kaip senovėje.

Tepasilieka jo gerumas nuolat su mumis ir teišgelbsti jis mus mūsų dienomis!

Skaitovas: Tai Dievo žodis.

Visi: Dėkojame Dievui.

Atliepiamoji psalmė           Ps 137:1-2a. 2bc-3. 4-5 (R: 2bc)

P. Tą dieną, kada aš šaukiausi, mane tu girdėjai.

1. Visa širdimi tau, Dieve, dėkoju, kad išgirdai mano balsą. Angelų akyse giedu tau giesmę, lenkiuosi tavo šventovei. – P.

2. Tavajam vardui dėkoju už tavo malonę, ištikimybę. Tavi pažadai pranoko tavąjį garsą. Tą dieną, kada aš šaukiausi, mane tu girdėjai. – P.

3. Tau, Dieve, dėkoja pasaulio valdovai, išgirdę, ką tavo burna pažadėjo. Jie šlovina Viešpaties darbus: „Negirdėta Dievo didybė“. – P.

Antrasis skaitinys           Kol 3, 12-17

Visa, ką tik darytumėt žodžiu ar darbu, visa darykite Viešpaties Jėzaus vardu, per Jį dėkodami Dievui Tėvui

Iš šventojo apostolo Pauliaus kolosiečiams.

Broliai! Jūs, Dievo išrinktieji, šventieji ir numylėtiniai, apsivilkite nuoširdžiu gailestingumu, gerumu, nuolankumu, romumu, ir kantrumu. Būkite vieni kitiems pakantūs ir atleiskite vieni kitiems, jei vienas prieš kitą turite skundą. Kaip Viešpats jums atleido, taip ir jūs atleiskite. Viršum viso šito tebūna meilė, kuri yra tobulumo ryšys. Jūsų širdyse teviešpatauja Kristaus ramybė, į kurią esate pašaukti viename kūne. Būkite dėkingi! Kristaus žodis tegyvuoja jumyse vaisingai. Mokykite ir raginkite vieni kitus visokeriopa išmintimi; su dėkinga širdimi giedokite Dievui psalmes, himnus ir dvasines giesmes. Ir visa, ką tik darytumėt žodžiu ar darbu, visa darykite Viešpaties Jėzaus vardu, per Jį dėkodami Dievui Tėvui.

Skaitovas: Tai Dievo žodis.

Visi: Dėkojame Dievui.

Posmelis prieš evangeliją           Jn 15, 11

Visi atsistoja

Visi: Aleliuja, Aleliuja, Aleliuja.

Aš jums tai kalbėjau, kad jumyse būtų manasis džiaugsmas ir kad jūsų džiaugsmui nieko netrūktų.

Visi: Aleliuja, Aleliuja, Aleliuja.

Evangelija           Jn 15, 9-17

Diakonas, lydimas patarnautojų su žvakėmis ir su smilkytuvu neša Evangelijos knygą iškilmingoje procesijoje, įlipa į sakyklą.

Diakonas: Viešpats su jumis.

Visi: Ir su tavimi.

Diakonas: Pasiklausykite šventosios Evangelijos pagal Joną.

Visi: Garbė tau, Viešpatie!

Tai mano įsakymas, kad vienas kitą mylėtumėte

Jėzus bylojo savo mokiniams: „Kaip mane Tėvas mylėjo, taip ir aš jus mylėjau. Pasilikite mano meilėje! Jei laikysitės mano įsakymų, pasiliksite mano meilėje, kaip aš vykdau savo Tėvo įsakymus ir pasilieku jo meilėje. Aš jums tai kalbėjau, kad jumyse būtų manasis džiaugsmas ir kad jūsų džiaugsmui nieko netrūktų. Tai mano įsakymas, kad vienas kitą mylėtumėte, kaip aš jus kad myliu. Nėra didesnės meilės, kaip gyvybę už draugus atiduoti. Jūs būsite mano draugai, jei darysite, ką jums įsakau. Jau nebevadinu jūsų tarnais, nes tarnas nežino ką veikia jo šeimininkas. Jus aš draugais vadinu, nes jums viską paskelbiau, ką buvau iš savo Tėvo girdėjęs.

Ne jūs mane išsirinkote, bet aš jus išsirinkau ir paskyriau, kad eitumėte, duotumėte vaisių ir jūsų vaisiai išliktų, - kad ko tik prašytumėte Tėvą mano vardu, jis visa jums duotų. Aš jums tai įsakau: vienam kitą mylėti!“.

Diakonas: Girdėjote Viešpaties žodį.

Visi: Šlovė tau, Kristau!

Pamokslas

Visi sėdi

Tikėjimo išpažinimas

Visi stovi

TIKIU VIENA DIEVĄ,

visagalį Tėvą, * dangaus ir žemės, regimosios ir neregimosios visatos Kūrėją. Tikiu vieną Viešpatį Jėzų Kristų, vienatinį Dievo Sūnų, * prieš visus amžius gimusį iš Tėvo: * Dievą iš Dievo, šviesą iš šviesos, tikrą Dievą iš tikro Dievo; * gimusį, bet ne sukurtą, esantį vienos prigimties su Tėvu. * Per jį visa yra padaryta.* Jis dėl mūsų, žmonių, dėl mūsų išganymo nužengė iš dangaus.*

(visi nusilenkia)

Šventosios Dvasios veikimu * priemė kūną iš Mergelės Marijos ir tapo žmogumi.

(atsitiesia)

Valdant Poncijui Pilotui, * jis dėl mūsų buvo prikaltas prie kryžiaus, nukankintas ir palaidotas. Kaip Šventajame Rašte išpranašauta, * trečiąją dieną prisikėlė iš numirusių. * Įžengė į dangų ir sėdi Dievo Tėvo dešinėje. * Jis vėl garbingai ateis gyvųjų ir mirusiųjų teisti ir viešpataus per amžius.

Tikiu Šventąją Dvasią, Viešpatį Gaivintoją, * kylančią iš Tėvo ir Sūnaus, * su Tėvu ir Sūnumi garbinamą ir šlovinamą, * kalbėjusią per pranašus. Tikiu vieną, šventą, visuotinę, apaštalinę Bažnyčią. * Pripažįstu vieną Krikštą nuodėmėms atleisti. * Laukiu mirusiųjų prisikėlimo * ir būsimo amžinojo gyvenimo. Amen.

Visuotinė Malda

27 d.

Popiežiaus atstovas: Broliai ir seserys, mūsų Viešpats Jėzus, mokytojas ir tobulumo pavyzdys, kviečia mus tapti šventus. Prašydami palaimintojo Alvaro del Portiljo užtarimo, melskime Tėvą, visų gėrybių šaltinį, kad Bažnyčia kasdien augtų skaičiumi ir šventumu.

Skaitovas: Tave meldžiame.

Visi: Išklausyk mus, Viešpatie.

1. Už šventąją Bažnyčią, visuotinio išganymo ženklą bei įrankį, kad Šventoji Dvasia ją saugotų vienybėje ir susitiprintų jos tikėjimą; kad vis daugiau žmonių pasaulyje pamiltų ir pažintų Kristų, mūsų Atpirkėją.

Skaitovas: Tave meldžiame.

Visi: Išklausyk mus, Viešpatie.

2. Už Šventąjį Tėvą Pranciškų, Dievo išsirinktą Petro įpėdinį ir Kristaus kaimenės ganytoją, kad nepaliaujamai tarnaudamas tikintiesiems ir visai žmonijai visada būtų kupinas išminties, paguodos ir Šventosios Dvasios stiprybės.

Skaitovas: Tave meldžiame.

Visi: Išklausyk mus, Viešpatie.

3. Už Opus Dei prelatūrą, kad jos tikintieji, kunigai ir pasauliečiai, sekdami palaimintojo Alvaro del Portiljo pavyzdžiu, ištikimai atsilieptų į krikščioniškojo pašaukimo reikalavimus, visas savo gyvenimo akimirkas ir aplinkybes paverstų progomis mylėti ir tarnauti Kristaus karalystei.

Skaitovas: Tave meldžiame.

Visi: Išklausyk mus, Viešpatie.

4. Už taiką ir didžiosios žmonių šeimos vienybę, kad krikščionys, rūpindamiesi vargšais ir kenčiančiaisiais, bendradarbiaudami su visais geros valios žmonėmis, siektų teisingesnės, Meilės įsakymo vykdymu grįstos visuomenės.

Skaitovas: Tave meldžiame.

Visi: Išklausyk mus, Viešpatie.

5. Už krikščionių šeimas, mažąsias namų bažnyčias, pašauktas kurti šviesos ir džiaugsmo kupinus namus, atvirus vaikams ir seneliams, ligoniams ir pagalbos reikalingiems, kad mokėtų auklėti vaikus taip, jog šie būtų dosnūs ir pasiruošę išgirsti Dievo pašaukimą.

Skaitovas: Tave meldžiame.

Visi: Išklausyk mus, Viešpatie.

6. Už visus šioje aukoje dalyvaujančius, už jų šeimas ir visą žmoniją, kad klausydamiesi Jėzaus, įsikūnijusio Žodžio ir pasaulio Atpirkėjo balso, leistų Šventajai Dvasiai apšviesti visus pasaulio užsiėmimus.

Skaitovas: Tave meldžiame.

Visi: Išklausyk mus, Viešpatie.

Popiežiaus atstovas: Būk palaimintas, Viešpatie, davęs mums savo ištikimo tarno Alvaro palydą ir pavyzdį; palaimintojo Alvaro užtarimu suteik mums kuklaus, džiugaus ir tylaus gyvenimo malonę, kad visada būtume pasiruošę liudyti Gerąją Naujieną.

Visi: Amen.

28 d.

Vyskupas: Šios iškilmingos padėkos Švenčiausiajai Trejybei metu, skatinami nuolankaus ir ištikimo palaimintojo Alvaro del Portiljo liudijimo, melskime Viešpatį, kad su gailestingumu išklausytų mūsų maldavimus.

Skaitovas: Tave meldžiame.

Visi: Išklausyk mus, Viešpatie.

1. Už Šventąją Bažnyčią, visuotinio išganymo ženklą ir įrankį, kad Šventoji Dvasia užtikrintų jos vienybę, stiprintų tikėjimą ir teiktų viltį; kad savo narių švento gyvenimo dėka Bažnyčia vis labiau plėstųsi visame pasaulyje.

Skaitovas: Tave meldžiame.

Visi: Išklausyk mus, Viešpatie.

2. Už mūsų mylimą popiežių Pranciškų, kad Dievas suteiktų jam ilgo gyvenimo malonę, visada išklausytų jo maldas ir puoselėtų jo ganytojiškos veiklos vaisius visuotinėje Bažnyčioje.

Skaitovas: Tave meldžiame.

Visi: Išklausyk mus, Viešpatie.

3. Už Opus Dei prelatą vyskupą Ksaverą, visus Bažnyčios vyskupus ir kunigus, kad sekdami palaimintojo Alvaro del Portiljo pavyzdžiu, būtų gyvi Kristaus, Gerojo Ganytojo, atspindžiai.

Skaitovas: Tave meldžiame.

Visi: Išklausyk mus, Viešpatie.

4. Už visus krikščionis, kad kasdien tvirtai gyventų tikėjimu ir priartintų prie Jėzaus Kristaus savo artimuosius, draugus bei pažįstamus, kad šie atrastų Evangelijos džiaugsmą ir dosniai įgyvendintų savo pašaukimą.

Skaitovas: Tave meldžiame.

Visi: Išklausyk mus, Viešpatie.

5. Už visus šioje aukoje dalyvaujančius, kad būtume pasiruošę tarnauti artimui šeimoje, darbe ir visuomenėje, kad gyventume tikra meile, pasireiškiančia darbais.

Skaitovas: Tave meldžiame.

Visi: Išklausyk mus, Viešpatie.

Vyskupas: Dieve, pasirinkęs palaimintąjį vyskupą Alvarą pavyzdingu ganytoju Bažnyčios tarnyboje ir šv. Chosemarijos ištikimiausiu sūnumi ir įpėdiniu, išklausyk mūsų maldas, kurias su Tavo vaikų pasitikėjimu į Tave kreipiame, suteik malonę visada ir visur vykdyti Tavo valią. Per Kristų mūsų Viešpatį.

Visi: Amen.

AUKOS LITURGIJA

Atnašavimas

Visi sėdi

Po visuotinės maldos pradedamas atnašų giedojimas.

Ave verum Corpus natum de Maria Virgine: Vere passum, immolatum in cruce pro homine. Cuius latus perforatum fluxit aqua et sanguine: Esto nobis prægustatum mortis in examine. O Iesu dulcis! O Iesu pie! O Iesu fili Mariæ!

***

Sveikas, tikrasis Kūne, gimęs iš Mergelės Marijos, tikrai kentėjęs, paaukotas ant kryžiaus už žmogų.

Tavo pervertas šonas išliejo vandens ir kraujo. Leisk tavęs paragauti prieš mirties išbandymą! O Jėzau saldusis, o Jėzau gerasis, o Jėzau, Marijos Sūnau!

Giedant himną, Popieziaus atstovas, stovėdamas prie altoriaus, paima pateną su duona, laiko ją kiek pakeltą virš altoriaus ir tyliai kalba:

Garbė Tau, Dieve, visatos Kūrėjau! Iš Tavo dosnumo mes turime duonos, kurią aukojame Tau. Tas žemės ir žmogaus darbo vaisius taps mums gyvybės duona.

Pateną su duona padeda ant korporalo. Po to diakonas įpila į taurę vyno ir truputį vandens, tyliai kalbėdamas:

Slėpiningu vandens ir vyno susiliejimu suvienyk mus, Viešpatie, su dievyste savo Sūnaus, kuris mūsų žmogiškąją prigimtį yra prisiėmęs.

Popieziaus atstovas paima taurę, laiko ją kiek pakeltą virš altoriaus ir tyliai kalba:

Garbė Tau, Dieve, visatos Kūrėjau! Iš Tavo dosnumo turime vyno, kurį aukojame Tau. Tas vynmedžio ir žmogaus darbo vaisius taps mums dvasiniu gėrimu.

Taurę pastato ant korporalo. Vyskupas pasilenkęs tyliai kalba:

Priimk mus Viešpatie, nusižeminusius ir gailesčio kupinus. Tegul tau, Dieve, patinka šiandienė mūsų auka.

Vyskupas pasmilko atnašas ir altorių. Paskui diakonas ar patarnautojas pasmilko vyskupą ir žmones. Altoriaus šone vyskupas nusiplauna rankas, tyliai sakydamas:

Nuplauk, Viešpatie, mano kaltybę, nuvalyk mano nuodėmes.

Paskui, ties altoriaus viduriu atsisukęs į žmones, skėsdamas rankas, vyskupas sako:

Melskitės, broliai seserys, kad visagalis Dievas Tėvas maloniai priimtų mano ir jūsų auką.

Atnašų malda

27 d.

Popiežaus atstovas: Maloniai pažvelk, Viešpatie, į palaimintojo Alvaro dieną ant altoriaus sudėtas atnašas; tegul jos tave pagarbina, o mums laimi atleidimą. – Prašome per Kristų, mūsų Viešpatį.

Visi: Amen.

28 d.

Vyskupas:  Už suteiktąsias dovanas atnašaujame tau, Viešpatie, garbinimo Auką ir meldžiame malonės, kad mokėtume panaudoti tavo garbei visa, ką be mūsų nuopelnų esi mums suteikęs. – Prašome per Kristų, mūsų Viešpatį.

Visi: Amen.

Eucharistijos malda

27 d.

Dėkojimo giesmė

Popiežiaus atstovas: Viešpats su jumis.

Visi:           Ir su tavimi.

Pd: Aukštyn širdis!

Visi: Keliame į Viešpatį.

Pd: Dėkokime Viešpačiui Dievui.

Visi: Verta ir teisinga.

Pd: Tikrai verta ir teisinga, reikalinga ir išganinga visur ir visada tau, amžinasis Tėve, dėkoti per mūsų Viešpatį Jėzų Kristų. Palaimintojo Alvaro šventėje mes džiaugiamės, kad savo Bažnyčią tu drąsini jo švento gyvenimo pavyzdžiu, jo žodžiu mokai, jo malda saugai. Todėl mes drauge su dangaus angelais ir šventaisiais šloviname tave nepaliaujama giesme:

Sanctus (giedama)

Šventas, Šventas, Šventas Viešpats, galybių Dievas!

Pilnas yra dangus ir žemė jo garbės.

Osana aukštybėse!

Garbė tam, kurs ateina Viešpaties vardu!

Osana aukštybėse!

I Eucharistijos Malda

Popiežiaus atstovas:

GERASIS TĖVE, per Jėzų Kristų, tavo sūnų, mūsų Viešpatį, karštai tave maldaujame: priimk

ir palaimink + šias dovanas ir atnašas, šias šventas, tyras aukas! Tau jas aukojame, pirmiausia už šventąją visuotinę Bažnyčią. Teikis ją visame pasaulyje laimingą ir vieningą laikyti, saugoti ir valdyti. Globok savo tarną, mūsų popiežių Pranciškų, mūsų vyskupą***, ir visus, kurie ištikimai laikosi apaštalinio katalikų tikėjimo.

Koncelebrantas 1: ATMINK, VIEŠPATIE, SAVO ŽMONES (**** IR****) ir visus čia susirinkusius, kurių nuoširdus tikėjimas tau žinomas. Už juos tau mes aukojame, ir jie patys už save ir visus saviškius aukoja šią šlovinimo auką. Trokšdami savo sieloms atpirkimo, tikėdamiesi išganymo ir apsaugos, jie siunčia savo maldas tau, amžinasis, gyvasis, tikrasis Dieve.

Koncelebrantas 2: DRAUGE SU VISA BAŽNYČIA mes pagarbiai prisimename pirmiausia šlovingąją nepalytėtąją Mergelę Mariją, Dievo, mūsų Viešpaties Jėzaus Kristaus, Motiną; taipogi šventąjį Juozapą, jos Sužadėtinį; šventuosius apaštalus ir kankinius – Petrą ir Paulių, Andriejų, Jokūbą, Joną,Tomą, Jokūbą, Pilypą, Baltramiejų, Matą, Simoną ir Tadą; Liną, Kletą, Klemensą, Sikstą, Kornelijų, Kiprijoną, Lauryną, Krizogoną, Joną ir Paulių, Kosmą ir Damijoną– ir visus šventuosius. Dėl jų nuopelnų ir užtarimo visada ir visur mus stiprink savo globa ir pagalba. (Prašome per Kristų, mūsų Viešpatį. Amen.)

Popiežiaus atstovas: VIEŠPATIE, MALONIAI PRIIMKI šią mūsų – tavo tarnų ir visos tavo šeimos – auką. Duok savo ramybę mūsų laikams, išgelbėk mus nuo amžinojo pasmerkimo ir priskirk prie savo išrinktųjų. (Prašome per Kristų, mūsų Viešpatį. Amen.)

Visi koncelebrantai: ŠIAS ATNAŠAS, Dieve, teikis palaiminti ir pašventinti, kad mums taptų tavo mylimojo Sūnaus, mūsų Viešpaties Jėzaus Kristaus Kūnu ir Krauju.

KANČIOS IŠVAKARĖSE jis paėmė duoną į savo šventas, garbingas rankas, pakėlė akis į dangų – į tave, Dieve, savo visagalį Tėvą – tau dėkodamas, laimino, laužė ir davė savo mokiniams, tardamas:

IMKITE IR VALGYKITE JOS VISI, NES TAI YRA MANO KŪNAS, KURIS UŽ JUS ATIDUODAMAS.

LYGIAI TAIP PO VAKARIENĖS jis paėmė šią brangiausiąją taurę į savo šventas, garbingas rankas, vėl tau dėkodamas, laimino ir davė mokiniams, tardamas:

IMKITE IR GERKITE IŠ JOS VISI, NES TAI YRA TAURĖ NAUJOSIOS IR AMŽINOSIOS SANDOROS, MANO KRAUJO, KURIS UŽ JUS IR VISUS IŠLIEJAMAS NUODĖMĖMS ATLEISTI. TAI DARYKITE MANO ATMINIMUI.

Popiežiaus atstovas: Tikėjimo paslaptis!

Visi: Mes skelbiame, Viešpatie, Tavo mirtį ir išpažįstame Tavo prisikėlimą, laukdami Tavęs ateinant.

Visi koncelebrantai: TODĖL, VIEŠPATIE, mes, tavo tarnai ir visa tavo šventoji liaudis, minėdami tavo Sūnaus, mūsų Viešpaties Jėzaus Kristaus palaimingąją kančią, ir garbingą įžengimą į dangų, aukojame šviesiausiajai tavo didybei tavo paties mums duotų dovanų auką – tyrą, šventą, be dėmės auką – šventąją gyvenimo duoną ir amžinojo išganymo Taurę.

MEILIAI PAŽVELK į šią auką ir maloniai priimk, kaip kitados esi priėmęs savo tarno, teisiojo Abelio atnašas, mūsų tikėjimo protėvio Abraomo auką ir savo vyriausiojo kunigo Melkizedeko šventąją auką – tyrąsias duonos ir vyno dovanas.

KARŠTAI MALDAUJAME tave, visagali Dieve; paliepk šventajam savo Angelui, nunešti šią auką prie tavo aukštojo sosto – tavo dieviškosios didybės akivaizdon, kad, priėmę nuo šio altoriaus tavo Sūnaus švenčiausiąjį Kūną ir Kraują, mes taptume pilni dangaus palaimos ir malonės. (Prašome per Kristų, mūsų Viešpatį. Amen.)

Koncelebrantas 3: ATMINK, VIEŠPATIE, MIRUSIUOSIUS (*** IR**), kurie pažymėti tikėjimo ženklu, pirma mūsų paliko pasaulį ir miega ramybės miegu.

Juos, Viešpatie, ir visus, kurie mirė susijungę su Kristumi, priimk į šviesos, ramybės ir atilsio šalį.

(Prašome per Kristų, mūsų Viešpatį. Amen.)

Koncelebrantas 4: TAIP PAT IR MUMS, NUSIDĖJĖLIAMS, neapsakomu tavo gailestingumu pasitikintiems, suteik dalį su savo šventaisiais apaštalais ir kankiniais – su Jonu, Steponu, Motiejumi, Barnabu (Ignotu, Aleksandru, Marcelinu, Petru, Felicita, Perpetua, Agota, Liucija, Agniete, Cecilija, Anastazija) – ir visais šventaisiais. Priimk mus į jų bendriją, ne dėl mūsų nuopelnų, o dėl savo atlaidumo.

Popiežiaus atstovas: Prašome per Kristų, mūsų Viešpatį, per kurį tu, Dieve, visas šias gerybes nuolat kuri, laimini, gaivini, šventini ir mums dovanoji.

Visi koncelebrantai: PER JĮ, SU JUO IR JAME Tau, visagali Dieve Tėve, su Šventąja Dvasia visa garbė ir šlovė per amžius.

Visi: Amen.

28 d.

Dėkojimo giesmė

Vyskupas: Viešpats su jumis.

Visi:           Ir su tavimi.

Pd: Aukštyn širdis!

Visi: Keliame į Viešpatį.

Pd: Dėkokime Viešpačiui Dievui.

Visi: Verta ir teisinga.

Tikrai verta ir teisinga, reikalinga ir išganinga visur ir visada tau dėkoti, šventasis Viešpatie, visagali Tėve, amžinasis Dieve. Nors mūsų garbinimo tu nesi reikalingas, tačiau maloningai mums leidi reikšti tau dėkingumą. Tavęs mūsų gyrius nepadaro aukštesnio, tačiau mums patiems jis yra išganingas per mūsų Viešpatį Jėzų Kristų. Mes dėkojame tau, garsiname didžius tavo darbus ir drauge su angelų chorais giedame:

Sanctus

Šventas, Šventas, Šventas Viešpats, galybių Dievas! Pilnas yra dangus ir žemė jo garbės. Osana aukštybėse!

Garbė tam, kurs ateina Viešpaties vardu!

Osana aukštybėse!

III Eucharistijos Malda

Vyskupas:  Tikrai Tu, Viešpatie, Šventas, ir visi kūriniai vertai tave šlovina. Per savo Sūnų, mūsų Viešpatį Jėzų Kristų, Šventosios Dvasios galia tu gaivini bei šventini visą pasaulį ir be paliovos telki savo tautą, kad nuo saulėtekio iki saulėlydžio tavo garbei aukotų tyrąją auką.

Visi koncelebrantai:  Todėl nuolankiai tave, Viešpatie, prašome: Šventosios Dvasios galia pašventink šias paaukotas tau atnašas, kad jos mums taptų Kūnu ir Krauju tavo Sūnaus, mūsų Viešpaties Jėzaus Kristaus, kurio liepiami šias paslaptis švenčiame.

Tą naktį, kurią turėjo būti išduotas, Jis paėmė duoną, tau dėkodamas, laimino, laužė ir davė savo mokiniams, tardamas:

IMKITE IR VALGYKITE JOS VISI, NES TAI YRA MANO KŪNAS, KURIS UŽ JUS ATIDUODAMAS.

(Pakyli Šv. Ostiją; visi žvelgia į ją)

Visi koncelebrantai:  Lygiai taip po vakarienės Jis, paėmęs taurę vyno, vėl tau dėkodamas, laimino ir davė mokiniams tardamas:

IMKITE IR GERKITE IŠ JOS VISI, NES TAI YRA TAURĖ NAUJOSIOS IR AMŽINOSIOS SANDOROS, MANO KRAUJO, KURIS UŽ JUS IR VISUS IŠLIEJAMAS NUODĖMĖMS ATLEISTI.

TAI DARYKITE MANO ATMINIMUI.

(Pakyli taurę, visi žvelgia į ją)

Vyskupas: Tikėjimo paslaptis!

Visi: Mes skelbiame, Viešpatie, Tavo mirtį ir išpažįstame Tavo prisikėlimą, laukdami Tavęs ateinant.

Visi koncelebrantai: Minėdami, Viešpatie, Tavo Sūnaus išganingąją kančią, didį prisikėlimą iš numirusių ir įžengimą į dangų, laukdami jo garbingojo atėjimo, dėkinga širdimi aukojame Tau šią gyvą ir šventą auką.

Pažvelk meilingai į savo Bažnyčios atnašą - į tą Avinėlį, kurio aukojimu permaldautas būti norėjai. Tegul, stiprinami Tavo Sūnaus Kūno ir Kraujo, gaivinami jo Šventosios Dvasios, mes būsime Kristuje vienas kūnas ir viena siela.

Koncelebrantas 1: Teįteikia Jis tau mus kaip amžiną dovaną, kad laimėtume dalį su tavo išrinktaisiais – su Mergele Marija, šventąja Dievo Gimdytoja, su šventuoju Juozapu, jos Sužadėtiniu, su šventaisiais apaštalais ir garbingais kentėtojais, su palaimintuoju Alvaru ir su visais šventaisiais, kurių užtarimas, kaip tikime, nuolat mums teikia pagalbą.

Koncelebrantas 2: Dėl šitos aukos, kuri mus sutaikina su tavimi, gailestingasis Dieve, visam pasauliui duoki gerovę ir taiką.

Keliaujančiai žemėje savo Bažnyčiai sustiprink tikėjimą, viltį ir meilę.

Globok savo tarną, mūsų popiežių Pranciškų, visus vyskupus, kunigus ir visą atpirktąją žmoniją.

Gerasis Tėve, tu gi norėjai, kad ši bendrija čionai susirinktų, todėl išklausyk jos maldas. Visur išsisklaidžiusius savo vaikus apie save gailestingai suvienyk.

Taip pat mirusius mūsų tikėjimo brolius ir seseris, ir visus, kurie, tau mieli, iškeliavo iš šio pasaulio priimk į dangaus karalystę, kur tikimės drauge su jais Tavo garbe amžinai gėrėtis per Kristų, mūsų Viešpatį, per kurį Tu pasauliui teiki visokias gėrybes.

(Vyskupas pakelia pateną su Ostija ir Taurę.)

Visi koncelebrantai: PER JĮ, SU JUO IR JAME tau, visagali Dieve Tėve, su Šventąja Dvasia visa garbė ir šlovė per amžius.

Visi: Amen.

Komunija

Taurę ir pateną padėjęs ant korporalo, rankas sudėjęs, vyskupas sako:

Išganytojo pamokyti ir jo liepiami, drįstame tarti:

Visi (giedama):  Tėve mūsų, kuris esi danguje! Teesie šventas tavo vardas, teateinie tavo karalystė, teesie tavo valia kaip danguje, taip ir žemėje. Kasdienės mūsų duonos duok mums šiandien ir atleisk mums mūsų kaltes, kaip ir mes atleidžiame savo kaltininkams. Ir neleisk mūsų gundyti, bet gelbėk mus nuo pikto.

Vyskupas: Gelbėk mus, Viešpatie, nuo visokio blogio. Suteik ramybę mūsų laikams. Gailestingai padėk, kad mes, iš nuodėmių išvaduoti ir nuo neramumų apsaugoti, su palaiminga viltimi lauktume mūsų Išganytojo Jėzaus Kristaus atėjimo.

Visi:  Tavo valdžia, ir galybė, ir garbė per amžius!

Vyskupas: Viešpatie Jėzau Kristau, tu savo apaštalams esi pasakęs: „Aš palieku jums ramybę, duodu jums savo ramybę“. Žiūrėk tad ne mūsų nuodėmių, o savosios Bažnyčios tikėjimo, ir suteik jai žadėtą ramybę ir vienybę. Tu gyveni ir viešpatauji per amžius.

Visi: Amen.

Vyskupas: Viešpaties ramybė visada telydi jus.

Visi: Telydi ir tave.

Agnus Dei (giedama): Dievo Avinėli, kuris naikini pasaulio nuodėmes, pasigailėk mūsų!

Dievo Avinėli, kuris naikini pasaulio nuodėmes, pasigailėk mūsų!

Dievo Avinėli, kuris naikini pasaulio nuodėmes, suteik mums ramybę!

Vyskupas (iškėlęs Švč. Sakramentą): Štai Dievo Avinėlis, kuris naikina pasaulio nuodėmes. Laimingi, kurie yra pakviesti į Avinėlio puotą!

Visi: Viešpatie, nesu vertas, kad ateitum į mano širdį, bet tik tark žodį, ir mano siela pasveiks.

Vyskupui priimant Kristus Kūną, pradedamas Komunijos giedojimas.

Komunijos giesmės

Anima Christi (27 ir 28 d.)

R. Anima Christi, sanctifica me. Corpus Christi, salva me. Sanguis Christi, inebria me. Aqua lateris Christi, lava me.

1. Passio Christi, conforta me. O bone Iesu, exaudi me. Intra vulnera tua absconde me. R.

2. Ne permittas a te me separari. Ab hoste maligno defende me. In hora mortis mea voca me. R.

3. Et iube me venire ad te, ut cum sanctis tuis laudem te per infinita sǽcula saculorum. Amen. R.

***

P. Kristaus siela, pašvęski mane, Kristaus Kūne, išgelbėk mane, Kristaus Kraujau, pagirdyk mane, Vandenie iš Kristaus šono, nuplauk mane.

1. Kristaus kančia, sustiprink mane,

Gerasis Jėzau, išklausyk manęs, Savo žaizdose paslėpk mane. P.

2. Neleisk niekada nuo Tavęs atsiskirti. Nuo klastingų priešų apsaugok mane, mano mirties valandą pašauk mane. P.

3. Ir liepk ateiti pas Tave, kad kartu su šventaisiais amžinai Tave šlovinčiau. Amen. P.

Adoro te devote (27 d.)

1. Adoro te devote, latens Deitas, quæ sub his figuris vere latitas: tibi se cor meum totum subiicit, quia, te contemplans, totum deficit.

2. Visus, tactus, gustus in te fallitur,sed auditu solo tuto creditur; credo quidquid dixit Dei Filius: nil hoc verbo veritatis verius.

3. In cruce latebat sola Deitas, at hic latet simul et humanitas: ambo tamen credens atque confitens; peto quod petivit latro pǽnitens.

4. Plagas, sicut Thomas, non intueor, Deum tamen meum te confiteor: fac me tibi semper magis credere, in te spem habere, te diligere.

5. O memoriale mortis Domini, panis vivus, vitam præstans homini: præsta mea menti de te vivere, et te illi semper dulce sapere.

6. Pie pellicane, Iesu Domine, me immundum munda tuo sanguine: cuius una stilla salvum facere totum mundum quit ab omni scelere.

7. Iesu, quem velatum nunc aspicio, oro, fiat illud quod tam sitio, ut te revelata cernens facie, visu sim beatus tuæ gloriæ. Amen.

***

1. Tau lenkiuos, o Dieve, mums neregimas, Ostijos paveiksle tikrai esamas. Tau aš savo širdį duodu visiškai, nes ją gali tenkint, Dieve, Tu tiktai.

2. Nei akis, nei skonis, nei lytėjimas – liudyt čia tegali vien tikėjimas. Tavo žodžiu, Dieve, aš tikiu tvirtai, nes tiesos tikresnės nerasiu tikrai.

3. Savąją Dievystę kančioje dengei, o čia ir žmogystę lygiai paslėpei. Tai tikiu, o Dieve, gailiai melsdamas to, ko prašė latras atgailaudamas.

4. Aš žaizdų, kaip Tomas, Tavo neregiu, kad Tu mano Dievas, draug su juo skelbiu. Duoki man, o Jėzau, dar tikėt labiau, Viltimi gyventi, meile degti Tau.

5. Brangus atminime Viešpaties mirties, Tu gyvoji Duona, versme gyvasties. Mano sielai leiski peną Tavyj rast, Tavąjį gerumą arti Tavęs jaust.

6. Pelikane Jėzau, Viešpatie meilus, Krauju savo plauni man širdies purvus. Tavo kraujo lašas gal‘ tai padaryt: nuodėmes pasaulio viso panaikint.

7. Jėzau mūs brangiausias, kurs dabar slepies, duok, kad tai įvyktų, ko prašau išties‘: kad Tave regėčiau danguj atvirai, iš Tavęs ten semčiau laimę amžinai. Amen.

Dieve, arčiau Tavęs (27 d.)

1. Cerca de Ti, Señor, yo quiero estar. Tu grande eterno amor quiero gozar. Llena mi pobre ser, limpia mi corazón, hazme tu rostro ver en la aflicción.

2. In te crediam, Signor, in te speriam, e uniti nell’amor ti ringraziam: noi acclamiamo a te, noi inneggiamo a te. Resta con noi, Signor, resta con noi.

3. N’aimer que toi, mon Dieu, n’aimer que toi : tes saints, d’un coeur joyeux, ont fait ce choix. Ils ont trace pour moi la route vers la croix. N’aimer que toi, mon Dieu, n’aimer que toi.

4. Then, with my waking thoughts bright with thy praise, out of my stony griefs Bethel I’ll raise; so by my woes to be nearer, my God, to thee (repeat) nearer to thee.

***

1. Dieve, arčiau Tavęs veržias širdis. * Jokia kančia kely nesulaikys. * Skambės tyli giesmė, net pro skausmų gelmes: * Dieve, arčiau Tavęs, arčiau Tavęs.

2. O, panardink gelmėj savo širdies - * Lai tylią raudą ji sielos girdės.

* O kaip bus maloni kančia, kuri nuves * Dieve, arčiau Tavęs, arčiau Tavęs.

3. Nors ir paliks mane draugai visi, * Ir sielon nusileis naktis tamsi, * Pro ašaras žibės vilties žvaigždė ir ves, * Dieve, arčiau Tavęs, arčiau Tavęs.

4. Kai amžinybė jau laimėta bus, * Nuskaidrins jos šviesa žemės skausmus, * Ir laimės be ribų jau niekas nesudrums, * Dieve, arti Tavęs gyvenant mums.

Holy God, we praise Thy name (27 d.)

1. Holy God, we praise Thy name, Lord of all we bow before Thee. All on earth Thy sceptre claim, all in Heaven above adore Thee. Infinite Thy vast domain, ever lasting is Thy reign.

2. En la celestial mansión ensalzando tus bondades póstranse con sumisión Ángeles y Potestades; sube sin cesar la voz: Santo, santo, santo Dios.

O Esca viatorum (28 d.)

1. O esca viatorum, o panis angelorum, o manna cǽlitum, esurientes ciba, dulcedine non priva, corda quærentium.

2. O Iesu, tuum vultum, quem colimus occultum sub panis specie, fac ut, remoto velo, post libera in cælo cernamus facie.

***

1. O keliautojų valgi, o angelų Duona, o dangiška mana: alkstančius papenėk, neatimk saldybės iš ieškančiųjų širdies, iš ieškančiųjų širdies.

2. O Jėzau, padaryk, kad Tavo veidą, kurį garbinam paslėptą po duonos pavidalu, nuėmus uždangą, po visko regėtume danguje atviru žvilgsniu.

Pescador de hombres (28 d.)

1. Tú has venido a la orilla, no has buscado ni a sabios ni a ricos; tan sólo quieres que yo te siga. R.

R. Señor, me has mirado a los ojos, sonriendo has dicho mi nombre, en la arena he dejado mi barca, junto a ti buscaré otro mar.

2. Tu sabes bien lo que tengo, en mi barca no hay oro ni espadas, tan sólo redes y mi trabajo. R.

3. Tú necesitas mis manos, mi cansancio que a otros descanse, amor que quiera seguir amando. R.

4. Tú, pescador de otros lagos, ansia eterna de almas que esperan, amigo bueno que así me llamas. R.

***

1. Viešpats pakrantėj stovėjo, * Mokinių sau ieškodams žiūrėjo, * Kad Dievo žodžiais žvejotų širdis.

P. O Kristau, Tu mane pastebėjai * Savo lūpom mano vardą ištaręs, * Savo valtį aš palikęs skubėjau,* Kad per amžius būčiau Tavo žveju.

2. Aš esu silpnas, nevertas, * Mano turtas - rankos, darbui sutvertos, Ir * meile dega širdis krūtinėj. P.

3. Tau reikalingos šios rankos * Ir uolumas, niekada neišsenkąs, * Ir vienišumo rami kantrybė. P.

4. Štai Tavo laivą irkluoju * Sielų žvejo keliu neramiuoju, * Užmetęs tinklą tiesos gilybėn. P.

Komunijos dalinimas.

Vyskupas ar kunigas (rodydamas Ostiją priimančiajam):  Corpus Christi (Kristaus Kūnas).

Priimantysis atsako: Amen.

Baigus dalyti Komuniją diakonas nuvalo pateną, trupinėlius nubraukdamas į taurę, kurią paskui išplauna. Plaudamas diakonas tyliai kalba: Ką lupomis priėmėm, Viešpatie, tebūna priimta tyra širdimi. Ši laikina dovana tepadeda mums laimėti amžinąjį gyvenimą. Vyskupas ir kunigai atsisėda pasimelsti.

Malda po Komunijos

Visi atsistoja

27 d.

Vyskupas: Melskimės. –

Duok mums, Viešpatie, Švenčiausiuoju Sakramentu sustiprintiems, nuoširdžiai išpažinti, ką palaimintasis Alvaras tikėjo, ir daryti, ko mokė. – Prašome per Kristų, mūsų Viešpatį.

Visi:  Amen.

28 d.

Vyskupas: Melskimės. –

Dieve, mūsų paaukotas padėkos atnašas tu pašventinai ir sugrąžinai mums kaip dvasinį maistą; gaivink ir toliau mus džiugesio ir tvirtumo dovanomis, kad tau dar ištikimiau tarnautume ir naujų tavo geradarybių susilauktume. – Prašome per Kristų, mūsų Viešpatį.

Visi:  Amen.

Pabaiga

Vyskupas: Viešpats su jumis.

Visi: Ir su tavimi.

Vyskupas: Tepalaimina jus visagalis Dievas – Tėvas +, ir Sūnus +, ir Šventoji + Dvasia.

Visi:  Amen.

Diakonas: Telydi jus Viešpaties malonė.

Visi: Dėkojame Dievui.

Pabaigos giesmės

Salve Regina (27 d.)

Salve Regina, mater misericordiæ, vita, dulcedo, spes nostra, salve. Ad te clamamus, exules filii Hævæ. Ad te suspiramus gementes et flentes in hac lacrimarum valle. Eia, ergo, advocata nostra, illos tuos misericordes oculos ad nos converte. Et Iesum, benedictum fructum ventris tui, nobis post hoc exsilium ostende. O clemens, o pia, o dulcis Virgo Maria.

***

Sveika Karaliene, gailestingumo Motina, mūsų gyvybe, paguoda ir viltie, sveika. Tavęs šaukiamės ištremtieji Ievos vaikai, Tavęs ilgimės verkdami šiame ašarų klonyje. Todėl Tu, mūsų Užtarėja, savo gailestingas akis į mus atkreipki ir Jėzų, garbingą, mylimąjį Sūnų mums po šios tremties parodyk. O geroji, o maloningoji, o mieliausioji Mergele Marija!

Gloria canatur tibi (27 d.)

1. Gloria canatur tibi humanis et cǽlitum choris, et fidibus et cymbalis.

2. Pretiosis portis urbem ingressi, cum angelis sumus ad thronum tuum consortes.

3. Non tantum gaudii auditum umquam est, neque visum: lætemur nunc, io, io! Semper in dulci iubilo!

***

1. May earthly and heavenly choirs sing your glory, with trumpets and cymbals.

2. We enter the city through the pearly gates, and join the angels around your throne.

3. Such joy no ear has heard, nor eye has seen. Let us indeed exult forever, in sweet rejoicing!

Salve, Madre (28 d.)

Salve Madre, en la tierra de mis amores te saludan los cantos que alza el amor. Reina de nuestras almas, flor de las flores, muestra aquí de tu gloria los resplandores, que en el cielo tan sólo te aman mejor. Virgen santa, Virgen pura, vida, esperanza y dulzura del alma que en ti confía, Madre de Dios, Madre mía. Mientras mi vida alentare, todo mi amor para ti, mas si mi amor te olvidare, Madre mía, Madre mía, aunque mi amor te olvidare, tú no te olvides de mí.

Table of Contents

Pradžios malda

(Untitled)

Visi: Amen.

Dieve, dosnusis mūsų Tėve, iš tavęs kyla visa, ką turime ir kas esame. Išmokyk mus branginti tavo geradarybes ir mylėti tave visa širdimi, visomis jėgomis. – Prašome per mūsų Viešpatį Jėzų Kristų, tavo Sūnų, kuris, būdamas Dievas, su tavimi ir Šventąja Dvasia gyvena ir viešpatauja per amžius.

(Untitled)

Visi: Amen.

Žodžio Liturgija